
A “HOLLAND KÓR” TÜNETEI OROSZORSZÁGBAN

A kutatás célja annak felderítése, hogy Oroszország valóban „holland kórban szenved-e”. Ehhez az ún. Holland kór történeti megjelenését és jelentőségét vizsgálja a szerző. Az esettanulmányok különböző országok gazdaságában és gazdaságpolitikájában vizsgálja a jelenséget, kimutatva, hogy hol volt sikeres a „kór” kezelése, és hol végződött kudarccal. A szerző az esettanulmányok alapján összegyűjti a Holland-kór különböző okait és megjelenési formáit. Mindezek alapján kívánja megválaszolni azt a kutatási kérdést, hogy vannak-e jelei a Holland-kórnak az orosz gazdaságban. A jelenség elméleti áttekintésével és eseteinek elemzésével feltárjuk a Holland-kór jeleit. Ezt követően az orosz gazdaság statisztikai elemzésével a szerző egyenként megvizsgálja az egyes szimptómák jelenlétét Oroszországban, és azokat szintetizálja. Ezek alapján arra az eredményre jutott, hogy mivel a szimptómák megjelennek Oroszországban, nagy valószínűséggel a Holland-kór jelensége is jelen van ezek mögött. Az elemzés végén a szerző a saját értékelő összegzését adja, és megbecsüli az orosz gazdaságnak az energiahordozó vagyontól való függőségét.



